Hluti þeirra sem fengu viðurkenningar . Karvel efst til hægri . Kjör íþróttamanns ársins hjá Ungmennafélagi Reykdæla fór fram í Logalandi í gær en þetta er í fyrsta skipti sem Reykdælir halda uppskeruhátíð af þessu tagi . Karvel Lindberg Karvelsson frá Hýrumel var valinn íþróttamaður ársins en hann hefur æft mjög vel undanfarið ár bæði sund , körfubolta og fótbolta . Í umsögn segir að hann hafi sýnt miklar framfarir í sundi og keppt á langflestum mótum innan UMSB á sl. ári . Karvel hefur spilað með 6. og 7. flokki og er einn af burðarásum í báðum flokkum , hann hefur spilað 47 leiki á árinu fyrir UMFR og leggur sig ávalt allan fram og er mjög kurteis bæði í leikjum sem og á æfingum . Einnig voru tilnefndir sem íþróttmenn ársins þeir Helgi Guðjónsson , Hermann Daði Hermannsson og Hjörtur Bjarnason fyrir góðan árangur á síðasta ári . Í öðru sæti varð Helgi og í þriðja sæti var Hjörtur . Nánar í Skessuhorni sem kemur út á miðvikudaginn .